पत्रकार जिम अकोस्टा का जन्म अप्रैल 1971 में अमेरिका के वाशिंगटन डीसी में हुआ था. उनका बचपन वर्जीनिया में बीता है. 1989 में स्कूल खत्म करने के बाद उन्होंने 1993 में जेम्स मैडिसन विश्वविद्यालय से मास कम्यूनिकेशन (राजनीतिक शास्त्र) में ग्रेजुएशन किया.उन्होंने अपने पत्रकारिका के करियर की शुरुआत रेडियो स्टेशन से शुरू की. इसके बाद वह WTTG-TV, KTVT-TV होते हुए 2003 में सीबीएस न्यूज में रिपोर्टर बने. यहां उन्होंने साल 2007 तक नौकरी की. इसके बाद से वह लगातार सीएनएन में नौकरी कर रहे हैं. जिम अकोस्टा के व्यक्तिगत जीवन की बात करें तो उनके तीन बच्चे हैं. हार्टी और पीटर बेटे हैं और एक बेटी है. हालांकि उनका साल 2017 में तलाक हो चुका है.